CELEX: 52021DP0065
Language: hu
Date: 2021-03-09 00:00:00
Title: Az Európai Parlament határozata az (EU) 2015/1366 felhatalmazáson alapuló rendeletnek a méhészeti ágazatban a pénzügyi hozzájárulás elosztásának alapja tekintetében történő módosításáról szóló, 2021. február 1-jei felhatalmazáson alapuló bizottsági rendelet ellenzésének mellőzésére (C(2021)00429 – 2021/2535(DEA))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/171
            
         
      P9_TA(2021)0065
      Felhatalmazáson alapuló jogi aktussal szembeni kifogás mellőzése: pénzügyi hozzájárulás a méhészeti ágazatban
      Az Európai Parlament határozata az (EU) 2015/1366 felhatalmazáson alapuló rendeletnek a méhészeti ágazatban a pénzügyi hozzájárulás elosztásának alapja tekintetében történő módosításáról szóló, 2021. február 1-jei felhatalmazáson alapuló bizottsági rendelet ellenzésének mellőzésére (C(2021)00429 – 2021/2535(DEA))
      (2021/C 474/23)
      
         Az Európai Parlament,
      
                  —
               
               
                  tekintettel a Bizottság felhatalmazáson alapuló rendeletére (C(2021)00429),
               
            
                  —
               
               
                  tekintettel a Bizottság 2021. február 12-i levelére, amelyben kéri az Európai Parlamenttől annak kinyilvánítását, hogy nem ellenzi a felhatalmazáson alapuló rendeletet,
               
            
                  —
               
               
                  tekintettel a Mezőgazdasági és Vidékfejlesztési Bizottság által a Bizottsági Elnökök Értekezletének elnökéhez intézett, 2021. február 24-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel az 1308/2013/EU európai parlamenti és tanácsi rendeletre (1) és különösen annak 56. cikke (1) bekezdésére és 227. cikkére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Mezőgazdasági és Vidékfejlesztési Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2021. március 9-én járt le – nem érkezett kifogás,
               
            
                  A.
               
               
                  mivel az (EU) 2020/2220 európai parlamenti és tanácsi rendelet (2) (átmeneti rendelet), amely az 1308/2013/EU rendeletet a méhészeti programokhoz nyújtott uniós hozzájárulás 2021-re és 2022-re való meghosszabbításával módosította, csak 2020. december 29-én lépett hatályba;
               
            
                  B.
               
               
                  mivel a 2021–2027 közötti időszakra vonatkozóan a Bizottság a méhészeti programokra szánt uniós hozzájárulás évi 60 000 000 EUR-ra való növelését javasolta a közös agrárpolitika keretében a tagállamok által elkészítendő stratégiai tervhez (KAP-stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU európai parlamenti és tanácsi rendelet és az 1307/2013/EU európai parlamenti és tanácsi rendelet hatályon kívül helyezéséről szóló európai parlamenti és tanácsi rendeletre irányuló javaslat VIII. mellékletében határozva meg a tagállami előirányzatokat (3); e bizottsági javaslatban az uniós hozzájárulás tagállamok közötti elosztásának alapja a 2017–2019-es méhészeti programokra szánt uniós források elosztása volt, amelyet a tagállamok által a 2014–2016. évi méhészeti programokra vonatkozóan 2013-ban bejelentett méhkaptárak száma alapján határoztak meg;
               
            
                  C.
               
               
                  mivel az említett COM(2018)0392 bizottsági javaslattal való összhang biztosítása, valamint a méhészeti programok 2021-es és 2022-es, illetve 2023-tól esedékes előirányzatai közötti koherencia biztosítása, valamint a tagállamok számára bizonyosság biztosítása és a méhészeti programok jóváhagyásának megkönnyítése érdekében alapvető fontosságú, hogy ezt a felhatalmazáson alapuló rendeletet a lehető leghamarabb közzétegyék;
               
            
               
                  1.
               
               
                  kijelenti, hogy nem ellenzi a felhatalmazáson alapuló rendeletet;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
      
         (2)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).
      
         (3)  COM(2018)0392.